open-index/open-wikipedia-markdown huggingface dataset:
Eight Legged Freaks – Kjempeedderkoppene angriper!

***Eight Legged Freaks – Kjempeedderkoppene angriper!*** er en film fra 2002, regissert av Ellory Elkayem og med David Arquette og Kari Wührer i hovedrollene. Filmen handler om en samling edderkopper som blir utsatt for et kjemikalie som får dem til å vokse til en enorm størrelse. Filmen har senere blitt kalt «en b-film med a-filmeffekter».

## Handling
I en liten gruveby et sted i Cochise County i Arizona bygges et liste kjøpesenter, og det blir satt en stopper for kultur slik vi kjenner den i dag. Akkurat i det den lenge fraflyttede eks-innbyggeren Chris McCormack kommer tilbake til byen for å redde farens gruve, opplever en særing som samler edderkopper som hobby at edderkoppene stikker av fra burene sine, og muterer som en følge av «edderkoppsteroidene» mannen har gitt dem tidligere. 

## Tittel
Filmen skulle opprinnelig hete *Arach Attack*, men likheten til tittelen «Iraq Attack» gjorde at tittelen ble upassende så nær starten av krigen i Irak.

Tittelen «Eight Legged Freaks» er fra en replikk Arquette improviserte i filmen.

## Inspirasjon
Filmens regissør, Ellory Elkayem, fikk ideen til filmen etter å ha laget en kortfilm i 1997, *Larger than Life*, som også handlet om å slåss mot edderkopper. Filmen er imidlertid *ikke* basert på H.G. Wells' novelle «The Valley of Spiders».

## Annet
* På grunn av den manglende bindestreken, omtaler tittelen faktisk åtte eklinger, og alle har minst ett bein. Antakelig skulle tittelen egentlig være «Eight-Legged Freaks».
* Jason Voorhees har en «cameoopptreden» i filmen. En av de overlevende fra byen kler seg ut som Jason, med maske, jakke og et våpen han fant som tilfeldigvis viste seg å være en motorsag. Han ble slaktet av de hoppende edderkoppene da han forsøkte å stikke av fra kjøpesenteret.

## Skuespillere
* David Arquette som Christopher "Chris" McCormick
* Kari Wuhrer som Sheriff Samantha "Sam" Parker
* Scott Terra som Michael "Mike" Parker
* Scarlett Johansson som Ashley Parker
* Doug E. Doug som Harlan Griffith
* Rick Overton som sheriff-assisten Peterson "Pete" Willis
* Leon Rippy som Wade
* Matt Czuchry som Bret
* Jay Arlen Jones som Leon
* Eileen Ryan som Gladys
* Riley Smith som Randy
* Tom Noonan som Joshua Taft (ukreditert)
* Matt Holwick som Larry.
* Jane Edith Wilson som Emma Willis.
* Jack Moore som Amos.
* Roy Gaintner som Floyd.
* Don Champlin som Leroy.
* John Christopher Storey som Mark.
* David Earl Waterman som Norman.
* Rob Paulsen, Kevin Michael Richardson og Frank Welker gir stemme til flere edderkopper.

## Eksterne lenker
*
Afrobolivianere

**Afrobolivianere** er en folkegruppe i Bolivia som er etterkommere etter afrikanske slaver som ble brakt til området i kolonitida. 

## Historie
Totalt ble et sted mellom 13 og 20 millioner afrikanere fraktet til det søramerikanske kontinent som slaver på 1500-tallet. I Bolivia måtte de til å begynne med arbeide i gruvene i Potosi i 4000 meters høyde over havet. Hardt arbeid og stor høyde tok livet av mange, så slaveeierne valgte å flytte mange av dem ned til sukkerrørsplantasjene i Yungas i La Paz (departement). De fleste afrobolivianere bor her fremdeles. Selv mener de at de er 30&nbsp;000, men andre mener det er tale om 5&nbsp;000. De nevnes ikke i Bolivias grunnlov og figurerer ikke i landets statistikker. 

## Næringsliv
I Bolivia kalles folkegruppen *negritos* og er bosatt i ellers indianske områder. En viktig næringsvei er jordbruk, der dyrking av koka, appelsiner og kaffe er sentralt. 

## Religion og språk
Religionen er katolsk kristendom, men med innslag av indiansk religion. De snakker spansk og delvis det indianske språket aymara.

## Kilder
*Dagbladets MAGASINET om afrobolivianere
*Afrobolivianere kræver anerkendelse
Cimarron County

**Cimarron County** er et fylke i den amerikanske delstaten Oklahoma. Det ligger nordvest i staten i området Oklahoma Panhandle og det grenser kun mot et fylke i Oklahoma; Texas County. Men det grenser, som det eneste fylket i USA, til hele fire delstater; Baca County i Colorado i nord, Morton County i Kansas i nordøst, Dallam County i Texas i sør og til Union County i New Mexico i vest.

Cimarron Countys totale areal er  km² hvorav 16 km² er vann. I 2006 hadde fylket  innbyggere, færrest av alle Oklahomas fylker, og administrasjonssenteret ligger i byen Boise City som også er fylkets største by.

Fylket ble grunnlagt 16. november 1907.

## Referanser


## Eksterne lenker
* 
* NASA Earth Obseratory article about Cimarron County
* Encyclopedia of Oklahoma History and Culture - Cimarron County
* Oklahoma Digital Maps: Digital Collections of Oklahoma and Indian Territory
Stieg Trenter

**Stieg Ivar Trenter** (født 14. august 1914 i Stockholm, Sverige, død 4. juli 1967) var en svensk journalist og forfatter.  

Trenters døpenavn var Stig Johansson, men etter å ha blitt kjent under pseudonymet Stieg Trenter skiftet han navn til dette. Han var gift med forfatteren Ulla Trenter. Forfatteren Laura Trenter er deres datter.

Stig Johansson avsluttet sin skolegang etter middelskolen. Han livnærte seg blant annet som slakter og flymekaniker i det svenske luftforsvaret, før han på 1930-tallet begynte som journalist i Stockholms-Tidningen. I en periode var han krigskorrespondent i Etiopia.

Stieg Trenter debuterte i 1943 med kriminalromanen *Ingen kan hejda döden*. Han regnes sammen med Maria Lang, H-K Rönblom og Vic Suneson som en av de «fire store» fra svensk kriminallitteraturs gullalder. Likevel huskes han kanskje mest for de fine stockholmsskildringene som går igjen i hans bøker. Trenter regnes for å ha produsert noen av de beste portrettene av Stockholm i litteraturen. Stieg Trenters torg i bydelen Farsta strand i Stockholm er oppkalt etter ham.

Trenters faste etterforsker var fotografen Harry Friberg. Etter Trenters død i 1967 fortsatte hans enke Ulla å skrive bøker om Harry Friberg.

## Bibliografi
* *Ingen kan hejda döden* (1943)
* *Som man ropar...* (1944) 
* *Farlig  fåfänga* (1944)
* *I dag röd...* (1945) 
* *Lysande landning* (1946) 
* *Tragiskt telegram* (1947)
* *Träff i helfigur* (1948) 
* *Eld i håg* (1949)
* *Lek lilla Louise* (1950)
* *Ristat i sten* (1952)
* *Gamla stan* (1953) (sammen med K.W. Gullers)
* *Aldrig Näcken* (1953) 
* *Roparen* (1954)
* *Tiga är silver* (1955)
* *Narr på nocken* (1956) 
* *Kalla handen* (1957)
* *Springaren* (1958)
* *Dockan till Samarkand* (1959)
* *Skuggan* (1960)
* *Färjkarlen* (1961)
* *Sturemordet* (1962)
* *Dvärgarna* (1963)
* *Guldgåsen* (1964)
* *Tolfte Knappen* (1965)
* *Sjöjungfrun* (1966)
* *Rosenkavaljeren* (1967) (påbegynt av Stieg Trenter, ferdigskrevet av Ulla Trenter)

### Oversettelser til norsk

## Priser og utmerkelser
*  – Sherlock-prisen (avisen Expressen), for *Narr på nocken*

## Referanser


## Eksterne lenker
* Books and writers: Stieg Trenter
* Project Runeberg: Stieg Trenter
* Ulf Carlsson: Stieg Trenter – genren och samtiden (artikkel)
* T.B. Hansen: Stieg Trenter (artikkel)
* Bengt Eriksson: Trenter och Friberg guidar oss i det glömda Stockholm (artikkel)
* Svenska deckare: Stieg Trenter (biografi og bokomtaler)
Sahra Wagenknecht

**Sahra Wagenknecht** (født 1969) er en tysk sosialøkonom, publisist og politiker (Die Linke, BSW). Hun ble valgt til Forbundsdagen i oktober 2009, som representant fra Nordrhein-Westfalen. Fra juli 2004 til juli 2009 var hun medlem av Europaparlamentet. Hun deltok i januar i stiftelsen av et parti oppkalt etter seg selv, Bündnis Sahra Wagenknecht – Vernunft und Gerechtigkeit (fritt oversatt: Forbundet Sahra Wagenknecht – Fornuft og rettferdighet).   

## Liv og virke
### Bakgrunn
Wagenknecht har tysk mor og iransk far. Hennes mor arbeidet for en statsdrevet kunstdistributør. Wagenknecht ble for det meste tatt vare på av sine besteforeldre til 1976, da hun og moren flyttet til Øst-Berlin. I Berlin  ble hun medlem av Freie Deutsche Jugend (FDJ). Hun tok sin *[[abitur]]* i 1988 og trådte inn i Sozialistische Einheitspartei Deutschlands (SED) tidlig på året 1989.

### Etter Tysklands samling
Noen måneder etter falt Berlinmuren. Hun ble da snart medlem av Partei des Demokratischen Sozialismus (PDS), som var en av forløperne for Die Linke. PDS vedtok i 2001 at dødsofrene ved Muren ikke kunne rettferdiggjøres. Bare Wagenknecht stemte imot. Hennes argument var at partiet i sin historieskrivning, ikke skulle la seg diktere av SPD.  

Fra 1990 til 1996 studerte hun filosofi og ny tysk litteratur i Jena, Berlin og Groningen. Hennes avsluttende avhandling handlet om den unge Karl Marx' tolkning av Georg Wilhelm Friedrich Hegel. Avhandlingen utkom som bok i 1997.

Wagenknecht har utgitt en rekke artikler om økonomiske spørsmål innenfor vestlig økonomi. Om den internasjonale finanskrisen kom boken *Wahnsinn mit Methode*. *Finanzcrash und Weltwirtschaft* (2008). Boken *Freiheit statt Kapitalismus* (2011) inneholder ingen oppfordring til revolusjon, men gir en oppskrift på hvordan systemet kan reformeres innenfra.

Det ble i 2012 kjent at Bundesamt für Verfassungsschutz hadde Wagenknecht og en rekke andre medlemmer av Die Linkes gruppe i Forbundsdagen til observasjon, men at hun ikke var under overvåkning. Observasjon innebar ifølge myndighetene at arbeidet begrenset seg til å gjøre seg kjent med offentlige kilder.

Wagenknecht ble i 2016 sammen med Dietmar Bartsch valgt som førstekandidat for sitt parti, foran valget i Tyskland 2017.

Wagenknecht er karakterisert som en såkalt putinversteher, en som forstår, i betydningen rettferdiggjør Vladimir Putins handlinger. Bare få dager før Russlands invasjon av Ukraina i 2022 uttalte hun blant annet at «kanskje vi bare skulle ta Russland seriøst og respektere at landet har sikkerhetsinteresser».

### Privat
Hun var fra 1997 til 2013 gift med Ralph T. Niemeyer. Den tyske politikeren Oskar Lafontaine kunngjorde 12. november 2011 at han og Wagenknecht hadde et forhold.. Lafontaine og Wagenknecht giftet seg 22. desember 2014. 

## Referanser


## Eksterne lenker
* 
* 
* 
* 
* 
* Verfassungsschutzbericht 2005
Tripp-trapp-stolen

**Tripp-trapp-stolen** (egentlig bare **Tripp Trapp**) er en stol som ble lansert i 1972. Stolen er designet av Peter Opsvik og produseres av Stokke Gruppen.

Tripp Trapp har et karakteristisk design og kjennetegnes ved to plater som kan plasseres i ulike høyder slik at barnet kan sitte på stolen i riktig høyde til bordet og føttene på den nederste platen. Siden begge platene er justerbare kan stolen stilles inn etter hvert som barnet vokser. Stolens mål er som følger: høyde 79&nbsp;cm, lengde 49&nbsp;cm og bredde 46&nbsp;cm.

Per 2022 er det solgt over 14 millioner eksemplarer av stolen siden 1972. Per 2007 var det solgt fem millioner.. Ifølge NRK Dagsrevyen den 2. juni 2007 ble stolen først populær i 1974 etter at den for første gang ble vist på TV.

Selskapet som har rettighetene til stolen ble i 2013 solgt til det sørkoreanske selskapet NXC.

## Piratkopiering
Stolen har vært gjenstand for over 500 kopisaker der andre bedrifter har laget en tilnærmet lik kopi av Tripp Trapp. 130 av disse sakene har blitt behandlet i rettsapparatet, hvor Stokke har vunnet de fleste sakene. Høyesterettsdommer i Norge (Rt. 2012 side 1062), Danmark og Tyskland har fastslått at Tripp Trapp er et åndsverk.

## Priser og utmerkelser
* Norsk Designråds Klassikerpris i 1996.
* Best i test fire ganger på rad i tyske *[[Stiftung Warentest]]*, senest i 2018.

## Referanser



## Eksterne lenker
* 
* Stokke Gruppen AS
* Tripp Trapp®-stolen
* Peter Opsviks hjemmeside
* Nominert til Glassbjørnens økodesignpris 2003
* Patentstyret om ulovlig kopiering
Tångaberg

**Tångaberg** er et tettsted i Varberg kommune i Hallands län i Halland i Sverige. Det ligger rundt 10 kilometer nord for Varberg. I 2010 hadde tettstedet 468 innbyggere.

Den største virksomheten i Tångaberg er lampefabrikken Belid AB med 125 tilsatte. Utenfor Tångaberg ligger Balgö, Hallands største øy, med rikt fugleliv og naturreservat for sel. I Tångaberg finnes campingbyene Kråkeberg og Kärradal. Sykkelveien gjennom Halland, Gnistleden, går gjennom Tångaberg og Kärradal. 

## Referanser


## Eksterne lenker
* Belid AB
Blanche Lincoln

**Blanche Meyers Lambert Lincoln** (født 30. september 1960 i Helena, Arkansas) er en amerikansk politiker fra Det demokratiske parti som representerte Arkansas i USAs senat fra 1999 til 2011. Hun var den yngste kvinne noensinne valgt til senator, da hun ble valgt i 1998, 38 år gammel.

## Referanser


## Eksterne lenker
* 
* 
*
Kopp

**Kopp** er en type drikkebeger. En kopp brukes oftest til varme drikker og har et håndtak eller en hank for å unngå å brenne fingrene når man holder den. Kopper lages tradisjonelt av porselen eller annen form for brent leire, men mange andre materialer er brukt. I Norge har tradisjonelle kopper ofte vært skåret ut av tre, gjerne av en kåte.

Kopper som er spesifikt laget for te og kaffe til mer formelle sammenhenger har gjerne ei skål i europeisk tradisjon. Ofte hører det til en asjett for kjeks eller småkaker, og koppen utgjør derved en del av et tradisjonelt te- eller kaffeservise. Kopper som normalt ikke benyttes sammen med skål, kalles ofte krus. Kopper for kjølige drikker har ofte ikke hank og kalles da et glass, selv om dette ordet i utgangspunktet ble brukt om drikkebegre av nettopp glass.

En kopp benyttes også som måleenhet i matoppskrifter.

## Referanser
Flyndrefisker

* **Psettodoidei**
** Psettodidae
* **Pleuronectoidei**
** Achiridae
** Achiropsettidae
** Citharidae
** Cynoglossidae
** flyndrefamilien (Pleuronectidae)
** Paralichthyidae
** Samaridae
** tungevarer (Bothidae)
** tunger (Soleidae)
** varer (Scophthalmidae)

**Flyndrefisker** (Pleuronectiformes) er en gruppe med piggfinnede rovfisker, der artene har en asymmetrisk kropp som er sterkt flattrykt.

## Beskrivelse
Når yngelen, som ser ut som en vanlig symmetrisk fisk, er mellom 5–120&nbsp;mm lang begynner en forvandling der ett av øynene vandrer over til motsatt side av hodet. Også kroppen transformeres, i en prosess som kalles metamorfosen. Etter forvandlingen svømmer fiskene med øyesiden (dorsalsiden) opp og blindsiden (bunnsiden) ned. Blindsiden er flat og ofte hvit eller lite (mindre) pigmentert enn dorsalsiden, som gjerne er pigmentert i kamuflasjefarger i henhold til artens habitat og mer avrundet i formen.

Flyndrefiskene er rovgriske bunnfisker som ofte ligger stille på bunnen, delvis dekket av sand, grus eller mudder, og venter på at et bytte skal komme forbi som de kan sluke i et lynhurtig bakholdsangrep.

Mange flyndrefisker utnyttes som matfisk og enkelte arter har stor økonomisk betydning. Flyndrefisker fanges kommersielt for det meste med garn, trål, line og snurrevad, samt under fritidsfiske med stang, håndsnøre og spyd.

Det vitenskapelige navnet er gresk og betyr «sidesvømmere».

## Systematikk
Systematikken i denne gruppen er uavklart og antallet familier og arter kan variere ganske mye mellom ulike forskerne og i tid. Eschemeyer & Fong, 2011, hevder det er nærmere 800 arter fordelt i 11 familier.

## Grupper med arter i Norge
* flyndrefamilien
* tunger
* tungevarer
* varer

## Referanser


## Litteratur
* 

## Eksterne lenker
*
Texas County (Oklahoma)

**Texas County** er et fylke i den amerikanske delstaten Oklahoma. Det ligger nordvest i staten i området Oklahoma Panhandle og det grenser mot Beaver County i øst og mot Cimarron County i vest. Det har også grense mot delstatene Texas i sør og Kansas i nord.

Texas Countys totale areal er 5&nbsp;306 km² hvorav 30 km² er vann. I 2000 hadde fylket 20&nbsp;107 innbyggere og administrasjonssenteret ligger i byen Guymon som også er fylkets største by.

## Eksterne lenker
*
Bilde-i-bilde

**Bilde-i-bilde** (Picture in Picture – PiP), oppfunnet av  Greg Dockery tillater at man ser bilder fra  flere TV-kanaler samtidig på et TV-apparat. Med PiP-egenskapen på TV, vil en kanal vises på hele TV-en og en annen i en egen mindre ramme på skjermen.

Bilde-i-bilde krever at TV-en har to uavhengige mottaksenheter (tunere). To-tuner-TV-er har en sekundær tuner innebygget. En-tuner-TV-er krever at man bruker en ekstern mottaksenhet for å vise det sekundære signalet. Video-spillere, DVD-spillere og kabel-tunere med komposittvideo-utsignal kan også benyttes.

## Referanser
Eidsiva Arena

**Eidsiva Arena**, også **Kristins Hall**, er en ishall på Lillehammer som ble åpnet i 1988, som den 19. ishallen i Norge. Hallen er hjemmebanen for Lillehammer Ishockeyklubb og har en publikumskapasitet på 3&nbsp;197, hvorav 1&nbsp;500 er ståplasser.

Kristins Hall sto ferdig i 1988 og er ishall nummer 19 som ble bygget i Norge. Til tross for at tilskuerkapasiteten er nesten 3&nbsp;200, er nok tilskuerrekorden høyere. Under NM-finalene mot Storhamar i 1994 (som endte med NM-gull til LIK) var det trolig over 4&nbsp;000 tilskuere i Kristins Hall, takket være provisoriske tribuner. 

Foruten selve ishallen rommer Kristins Hall også en idrettshall, løpebane, styrkerom og curlingbane i tillegg til en mengde garderober og materialrom. I 2. etasje ligger hockey-kafeteriaen, mens Lillehammer Ishockeyklubb har sine kontorer i 3. etasje.

Hallen ligger på Stampesletta på Lillehammer. Fra europavei 6 følger man skilting til Lillehammer Olympiapark, der man finner både Håkons Hall og Kristins Hall, sistnevnte nå altså kalt Eidsiva Arena.

### Navn

Hallen het opprinnelig Kristins Hall, navngitt etter Kristin Sverresdatter, som ble foreslått av leder for Hovedutvalget for kultur i Lillehammer, professor Tore Pryser.

31. januar 2019 inngikk Lillehammer Ishockeyklubb, Lillehammer kommune og Eidsiva Energi en samarbeidsavtale verdt 1,2 millioner kroner årlig i 5 år (tilsammen 6 millioner kroner) for rettighetene til å bestemme hallnavnet, Eidsiva Arena.

## Referanser


## Kilder

* Tore Pryser: *I min tid - historiefaglige betraktninger*, Svein Sandnes Bokforlag, 2024 ISBN 9788293903666

## Eksterne lenker
* 
* Ishaller og baner i Norge *hockey.no*
Analplugg

**Analplugger** er sexleketøy som er laget for å skape seksuell nytelse når de føres inn i anus og rektum. De har fellestrekk med dildoer, men analpluggene er ofte kortere, og de har ofte en flat del på enden slik at de ikke glir så langt inn at man ikke får tak i dem igjen.

Analplugger brukes både av menn og kvinner, og uavhengig av seksuell orientering.
Futakuchi-onna

**Futakuchi-onna** (二口女) er en type *[[yōkai]]*. Navnet består av tre kanji:  二 (futa) som beyr «to», 口 (kuchi) som betyr «munn» og 女 (onna) som betyr «kvinne». Futakuchi-onna har en vanlig munn, og en ekstra munn plassert på baksiden av hodet, under håret.

I japansk mytologi, tilhører futakuchi-onna den samme type historier som *[[rokurokubi]]*, *[[kuchisake-onna]]* og *[[yama-uba]]*, kvinner som er rammt av forbannelser som gjør dem til *[[yōkai]]*. Kvinnenes overnaturlige evner blir ofte holdt skjult i disse historiene, til de avsølers i siste øyeblikk.

Munnen i bakhodet vil begynne å mumle trusler, og forlange mat. Hvis den ikke får mat, hyler den høyt og forårsaker kvinnen store smerter. Til slutt vil kvinnens hår begynne å bevege seg som et par slanger, og gi munnen muligheten til å forsyne seg selv av kvinnens måltider.

En futakuchi-onna blir ofte sett på som en kvinne som lar stebarnet sitt sulte til døde, mens hennes egne barn får mer enn nok mat. Det antas at ånden til det forsømte stebarnet bosetter seg i stemorens kropp for å ta hevn. En historie forteller om en slik gjerrig kvinne som fikk den ekstra munnen da hun ved et uhell ble hogd i hodet av en øks mens ektemannen hogde ved, og at såret aldri grodde.

Andre ganger er futakuchi-onna kvinner som aldri spiser, og er etterspurt av gjerrigknarker som koneemne. I disse tilfellene vil den ekstra munnen spise dobbelt så mye mat som den normale munne ville ha gjort.

## «Konen som aldri spiste»
Dette er en av de mest kjente og prototypiske historiene om en futakuchi-onna.

«I en liten landsby bodde det en gjerrig mann helt alene, etter som han ikke orket tanken på å måtte betale for mat til en eventuell kone.

En dag møtte han en kvinne som ikke spiste noe som helst, og han giftet seg umiddelbart med henne. Fordi hun aldri spiste noe, men allikevel arbeidet hardt, var den gamle gjerrigknarken ekstremt begeistret for henne. Men han begynte snart å lure på hvorfor rislageret stadig ble mindre.

Så en dag latet han bare som om han dro på jobb, mens han i virkeligheten ble han igjen hjemme for å spionere på sin nye kone. Til sin skrekk fikk han se konens hår dele seg og avsløre en ekstra munn i bakhodet hennes. Hun slo ut håret, som deretter strakk seg ut som fangarmer og skuffet risen inn i den griske munnen.»
Klimatologi

**Klimatologi** er læren om klimatiske forhold, definert som de værforholdene midlet over enn viss periode og er en gren av fagene meteorologi og naturgeografi. 

Metodene for klimabeskrivelse vil variere med studert romlig skala og tidsskala. Typiske elementer som inngår i beskrivelsen vil være observasjonsserier av temperatur, nedbør, vind, stråling og lufttrykk sammen med geografiske faktorer som lengde- og breddegrad, høyde over havet, overflatebeskrivelse, jordbunnsforhold og vegetasjon.

## Klassifikasjon

I klimatologien er områder med likeverdige klimatologiske betingelser klassifisert i klimasoner. Det mest utbredte systemet for klimaklassifikasjon  ble utviklet av Wladimir Köppen. Han laget en inndeling basert på årsmiddeltemperatur og nedbørfordeling oppstilt i et hydrotermisk klimadiagram. Hver sone ble betegnet med en bokstavkode. For å sette grensene mellom klimasonene betraktet Köppen den naturlige utbredelsen av typiske vegetasjonsformer.

**Paleoklimatologi** benytter indirekte målinger av tidligere tiders værpåvirkede materiale til rekonstruksjon av klima. Eksempler på prøvemateriale er iskjerner, årringer i trær (dendroklimatologi), og sedimentkjerner fra bunnen av innsjøer eller hav.

## Se også
*Klima
*Edmund Halley
*Meteorologi
*Paleoklimatologi

## Referanser


## Eksterne lenker
* klimatlogi  på nettsiden yr.no
* Climatology News Daglige nyheter innen alle områder av klimatologi pluss gratis nyhetstjeneste for webmastere.
* Climate Prediction Center
* IPCC Flerstatlig Panel om klimaforandring: IPCC assesses vitenskapelig, teknisk og sosioøkonomisk informasjon relevant for forståelsen av risikoen ved menneskeskapt klimaendring.
* http://climexp.knmi.nl**KNMI climate explorer** lar deg lage kart på grunnlag av data om klima.
* Klimatologi som yrke  Amer. Inst. of Physics.
Rolf Verleger

**Rolf Verleger** (1951–2021) var en tysk psykolog, professor i neurofysiologi ved Universität zu Lübeck og tidligere president for *Deutsche Gesellschaft für Psychophysiologie und ihre Anwendung*. Han har også vært leder for det jødiske samfunnet i Schleswig-Holstein og direktoriumsmedlem i Zentralrat der Juden in Deutschland. Verleger er politisk moderat venstreorientert, og kritiserer den betingelsesløse støtten til Israels politikk fra enkelte grupper. På grunn av sin kritikk mot Israels fremferd i Libanon ble han sensommeren 2006 kastet som leder for det jødiske samfunnet i Schleswig-Holstein.

## Referanser


## Eksterne lenker
* 
* Hjemmeside ved universitetet i Lübeck
Piggrokkefamilien

* *[[Dasyatis]]*
* *[[Himantura]]*
* *[[Pastinachus]]*
* *[[Pteroplatytrygon]]*
* *[[Taeniura]]*
* *[[Urogymnus]]*

**Piggrokker** er en familie av rokker som er utbredte i tropiske kyststrøk over hele verden, og det finnes ferskvannsarter i Asia (*[[Himantura]]*), Afrika og Florida (*[[Dasyatis sabina]]*). I Sør-Amerika finnes slektene *[[Potamotrygon]]*, *[[Paratrygon]]* og *[[Plesiotrygon]]*.

Piggrokker svømmer med en «flygende» bevegelse. Den piskelignende halen har en knivskarp, piggete eller serratert giftbrodd som har gitt gruppen sitt navn.

I likhet med andre rokker, føder piggrokkene levende unger, i «klaser» på 5-10.

Piggrokker kan være farlige på grunn av den skarpe brodden, men giften er normalt ikke sterk nok til å drepe et menneske, og det er svært sjelden at noen dør av et stikk. Frem til 1996 var det kjent 17 dødsfall etter stikk fra piggrokke.
Den kjente naturverneren Steve Irwin (også kjent som «Krokodillejegeren») døde imidlertid 4. september 2006 da en rokke av arten *[[Dasyatis sabina]]* stakk ham i hjertet.

## Eksterne lenker
*
Garn

**Garn** har flere betydninger:

* Fangstgarn er et trådnett med større eller mindre masker som brukes til å fange fisk, dyr og gjenstander. Et garn brukes på den måten at de kan vikles rundt det som skal fanges slik at det ikke kan komme seg løs. Et fiskegarn kan for eksempel brukes til å fange fisk.
*Garn (tekstil) er fibre som er løst spunnet sammen til en tykk tråd til bruk som strikkegarn eller heklegarn.
*Garn (tau) betegner også hamptråd som brukes til for eksempel sying av seil til skip, seilgarn.
Oddmund Jensen

**Oddmund Ingvald Jensen** (1928–2011) var en norsk skiløper, senere langrennstrener. Han representerte Alvdal Idrettslag og Lillehammer Skiklub. Jensen var utdannet skogtekniker fra Evenstad skogskole og arbeidet i elleve år i Mjøsen Skogeierforening. Han avsluttet sin yrkeskarriere som disponent i Fjällräven Norge.

Jensen vant NM på 50 km i 1959. For denne prestasjonen ble han tildelt kongepokal. Han ble norgesmester i 3&nbsp;x&nbsp;10&nbsp;km stafett i 1958 og 1959 og vant Birkebeinerrennet fem ganger. Han vant Monolittrennet i 1958, 1959 og 1964. Han deltok under vinter-OL for Norge i 1956 i Cortina d'Ampezzo med 14.-plass på 50 km og 17.-plass på 30 km og i 1960 i Squaw Valley med 10.-plass på 30 km og 11.-plass på 50 km.

Han var trener for herrelandslaget i langrenn i perioden 1964&ndash;1978. Han arbeidet deretter som smører og i diverse lederfunksjoner, og han var løypesjef under OL 1994 på Lillehammer. Han mottok Norges Skiforbunds gullmedalje og store plakett.

## Referanser


## Litteratur
* 

## Eksterne lenker
*
Øygard ungdomsskole

**Øygard ungdomsskole** er en ungdomsskole som ligger på Hana i Sandnes. Skolen ble tatt i bruk i 1971.

Skolen har rundt 400 elever og ca. 60 tilsatte. Elevene kommer fra barneskolene Aspervika, Hana, Sviland, Iglemyr og Kleivane

## Referanser


## Eksterne lenker
*
E-postliste

En **e-postliste** er en intern eller ekstern metode for å sende e-post til påmeldte mottakere på. Lesere/abonnenter som er interessert i temaet som e-postlisten dekker melder seg på listen.

Når det sendes en e-post til e-postlisten, sender systemet e-posten videre til alle som står på listen. Listedeltagere sender sine meldinger til en angitt adresse og når dermed alle som abonnerer på listen. Vanligvis kan alle listedeltakerne sende e-post til listen.

For å drifte en ekstern e-postliste forutsettes det enkel programvare og tilgang til en ekstern tjener.
Maria Thommessen

**Maria Hjort Thommessen** (1958–2006) var en norsk ernæringsfysiolog og tv-personlighet. 

Thommessen hadde doktorgrad i ernæringsfysiologi fra Universitetet i Oslo, og var kjent i media fra blant annet Dagbladets vektklubb *«Litt lettere»* og som rådgiver TV&nbsp;2s *[[God morgen Norge]]*. Hun skrev også flere bøker og artikler om kosthold, livsstil og helse. I 2000 startet hun kostholdsfirmaet NutriCom, samt nettstedet DinKost.no.

Thommessen ble rammet av kreft første gang i 2000. I 2005 utgav hun boken *Tilfeldigvis meg*, hvor hun forteller om hvordan det var å få kreft - og hvordan hun lærte seg å leve med sykdommen. 

Thommessen døde av kreft 2006, 47 år gammel. Bare noen timer før hun døde, mottok hun Ernæringsprisen 2006. Hun etterlot seg mann og tre barn. 

## Referanser
Oppsal Idrettsforening

**Oppsal Idrettsforening** (stiftet 4. august 1912 som *Bryn Atletklubb*) er et idrettsforening fra Oppsal i Oslo. Klubben har grupper for basketball, fotball, håndball, ishockey, langrenn, allidrett og orientering.

Foreningens hjemmebane er Trasop. Trasop består av en kombinert friidretts- og fotballbane (gress), samt en grusbane og en kunstgressbane.

## Historikk
Oppsal Idrettsforening er et resultat av flere sammenslutninger. *Bryn Atletklubb* er den aller eldste forløperen, så datoen denne klubben ble grunnlagt, 4. august 1912, regnes som klubbens stiftelsesdato.

**Bryn Atletklubb* (stiftet 4. august 1912) og *Bryn Sportsklubb* (stiftet høsten 1912) slo seg i 1914 sammen til *Bryn Sport- og Atletklubb*, men dette navnet ble i 1925 endret til *Bryn Idrettsforening*. 
*Bryn Idrettsforening slo seg 4. september 1927 sammen med *Oppsal Sportsklubb* (stiftet 10. august 1915) og *Ulven Idrettsforening* (stiftet 1. juli 1916). Sammen dannet de *Idrettsforeningen Bjart*.
*Bjart gikk i 1945 sammen med *Idrettsforeningen Freidig* (stiftet 15. juni 1928) og *Grønvold Idrettsforening* (stiftet 22. juni 1913). Sammenslutningen tok navnet *Idrettsforeningen B.F.G.*
*B.F.G. slo seg 1. januar 1970 sammen med *Oppsal Idrettforening* (stiftet 1. juli 1940) og *Trasop Ishockeyklubb* (stiftet 6. januar 1965). Resultatet av fusjonen ble *Oppsal Idrettsforening*. 9. november 2005 endret klubben dette navnet til *Oppsal Allianse-Idrettsforening*.

## Idretter
### Fotball
Klubbens A-lag i fotball for menn spiller i 3. divisjon, etter å ha rykket ned fra 2. divisjon etter 2019-sesongen.

#### Tabellen

### Håndball

Klubbens A-lag i håndball for kvinner spiller 2019/20-sesongen i Grundigligaen.

Klubbens A-lag i håndball for menn spiller 2019/20-sesongen i 4. divisjon.

Herrelaget har blitt norske seriemestere i håndball for menn seks ganger.

Idrettshallen Oppsal Arena med både den gamle og nye delen i sammen utgjør 4 håndballflater.

### Ski
Oppsal Ski er en foreldredrevet breddeklubb i langrenn for barn og ungdom. Klubben hadde om lag 40 aktive barn og ungdommer i alder 6 - 13 år i sesongen 2023 - 2024.

## Kjente utøvere
* Annelen Thun (boccia) 6 landskamper
* Fredrik Carlsen (fotball)
* Håvard Nielsen (fotball)
* Jacob Faye Lund (fotball)
* Julian Faye Lund (fotball)
* Sheriff Sinyan (fotball)
* Kristin Bjørnsen (hestesport) Norgesmester
* Espen Bredesen (hopp)
* Trond Abrahamsen (ishockey)
* Glenn Slivon (ishockey)
* Tore Sagvolden (orientering)

## Referanser


## Eksterne lenker
* 
* Oppsal Basket
* Oppsal Fotball
* Oppsal Hockey 
* Oppsal Orientering
* Oppsal Ski
Hevingham

**Hevingham** er en landsby og verdslig sogn i distriktet Broadland i grevskapet Norfolk i England. Den ligger omkring 11&nbsp;km nord for byen Norwich og 6,4&nbsp;km sør for kjøpsteden Aylsham. I henhold til folketellingen i 2011 har sognet og landsbyen en befolkning på 1260 innbyggere.

## Historie

Stedsnavnet «Hevingham» består av tre ledd. Det første leddet er avledet fra et personnavn, Hefa (v og f er likelydende i middelalderen). Mellomleddet *-ingas*, som i Hastings og Reading, tilhører en tidlig angelsaksisk tid hvor *-ingas* ble lagt til et personnavn, og henviste til en gruppe eller et folk. Hastings er således en moderne form av *Hæstingas*, «Hæsts folk». Siste leddet *-ham* er fra et angelsaksisk ord for «landsby». Til sammen har Hevingham betydningen «Hefa + ingas + ham».

Sognekirken er dedikert helgenene jomfru Maria og Budolf (engelsk gjengitt som Boltoph), sistnevnte var en lokal helgen som beskyttet reisende. Den ble hovedsakelig bygget i tiden rundt 1300, men deler av den kan antagelig dateres tilbake til normannsisk tid. Den ligger rett nord for landsbyen. Prestegården som ble bygget i 1788 for prost J. Alderson er i dag et sykehjem.

Landsbyskiltet viser to kryssede sopelimer gjort av bjørkestammer i form av et andreaskors. Det henviser til en tidligere industriaktivitet i liten skala i landsbyen. Skiltet ble satt opp i 2009 ved hjørnet av landsbyparken (village green).

## Bilder

Junction_of_Cromer_Road_(A140)_with_The_Street_-_geograph.org.uk_-_556345.jpg|Krysset av Cromer Road 
Halls_Corner_Road_-_geograph.org.uk_-_519155.jpg|Halls Corner Lane
Hevingham_Primary_School_-_geograph.org.uk_-_519157.jpg|Hevinghams barneskole
Hevingham_Village_Hall_-_geograph.org.uk_-_519165.jpg|Hevingham Village Hall
Park_Farm_-_geograph.org.uk_-_496236.jpg|Park Farm House
Pound_Farm_-_geograph.org.uk_-_519150.jpg|Pound Farm
Fox_public_house,_Hevingham,_Norfolk.jpg|Puben The Fox 


## Referanser


## Eksterne lenker
Cheezy Keys

**Cheezy Keys** er en norsk underholdningsgruppe som ble etablert vinteren 2000.

Gruppa består av fire medlemmer; Kim Arne Hagen, Hans Petter Moen, Kjærand Moe, Morten Bergheim og Bjørnar Reime Erlandsen. Sistnevnte ble med i gruppa i 2004, etter at Mads Rogde gikk ut. Hans Petter Moen ble med etter at Bård Steine sluttet.

Cheezy Keys opptrådt på flere revyer, blant annet i Edderkoppen Revyteaters åpningsforestilling *[[På nett med byen]]* i 2003 (med blant andre Anne Marit Jacobsen, Linn Skåber, Brede Bøe og Geir Morstad), og i *[[Finn Fem Feil]]* som de spilte på Scandinavia Scene i Oslo. De ble nominert til Komiprisen 2002 som årets nykommer.

Medlemmene har bakgrunn fra musikal- og teater-miljøet i Oslo, og gjorde seg bemerket som a cappella-gruppe. Etter showdebuten i 2002 samarbeidet de med en rekke kjente artister, både som musikere og på teaterscenen.

De deltok i den norske Melodi Grand Prix-finalen tre ganger. I MGP 2005 fikk de tredjeplass i superfinalen med sangen «Feel The Beat». I MGP 2006 ble de nummer to med sangen «I Hear Music». I tillegg sto de for det komiske pauseinnslaget i Melodi Grand Prix 2003. Utgangspunktet for innslaget var at den latviske hovedstaden Riga dette året skulle være vertskap for den internasjonale EuroSong-finalen. Cheezy Keys fremførte et pausenummer som skulle henspille på latvisk kultur, men som i stedet var basert på russiske referanser. I etterkant gikk gruppen ut og beklaget om noen hadde blitt såret over innholdet i pauseinnslaget.

I 2007 spilte de hovedrollene i serien ''Skrimmel Skrammel'' på NRK, som hadde barn som målgruppe.

Gruppen hadde også en liten rolle i filmen Olsenbanden jr med sangen «Come back to me».

## Medlemmer
### Medlemmer
* Kim Arne Hagen – vokal
* Morten Bergheim – vokal 
* Hans Petter Moen – vokal 
* Kjærand Moe – vokal
* Bjørnar Reime Erlandsen – vokal

### Tidligere medlemmer
* Anders Kjepperud – vokal (2000–2008)
* Mads Rogde – vokal (2000–2004)
* Bård Steine  – vokal

## Diskografi
* 2007: *[[Skrimmel Skrammel (album)|Skrimmel Skrammel]]*

## Referanser


## Eksterne lenker
* 
* Cheezy Keys – Cheezy Keys.
Queentastic

**Queentastic** er en norsk draggruppe som startet i 2005 av Geyr Michael Ross og Dean Erik Andersen.

I 2006 var gruppa med – da bestående av Geyr Michael Ross (da Geir Lillejord) og Dean Erik Andersen – i Melodi Grand Prix (MGP) med sangen «Absolutely Fabulous». De endte opp på tredjeplass. Ross hadde tidligere vært med i MGP som kormedlem for Rune Rudberg i 2000. Ross og Andersen har tidligere deltatt i Great Garlic Girls og underholdningsgruppa Ruth og Vigdis. En senere MGP-deltager i *drag*, Skrellex, har vært bakgrunnsdanser for Queentastic.

Queentastic har vært deltatt i TV-programmene ''God kveld Norge'', *[[Gullruten]]* og ''Grip mikrofonen''.

## Medlemmer

* Jon Anders Sundve (2010–)

### Tidligere medlemmer

* Geyr Michael Ross
* Dean Erik Andersen (–2013)

## Referanser
Banten

**Banten** er den vestligste av de indonesiske provinsene på øya Java. Provinsen har et areal på 8&nbsp;651 km² og en befolkning på 10&nbsp;632&nbsp;166 (2010).

## Historie
Opprinnelig var Banten en havneby som ble besøkt av handelsskip fra forskjellige regioner. Både arabiske, kinesiske og europeiske handelsmenn kjøpte og solgte varer i regionen. På 1300-tallet ble provinsen kalt Panten og i årene etter 1330 ble regionen erobret av Majahapit-kongedømmet, som bygget seg sterkt utover de neste par hundre årene. Etter hvert kom sultanatet Demak på banen. I 1524 kom handelsmenn fra islamske regioner til Banten. De fortalte om sin tro mens de prøvde å skaffe seg et levebrød som handelsmenn, og etter hvert fikk de gjennomslag for islam. 

I vår tid er Banten en provins, formelt opprettet 17. oktober 2000 gjennom lov nr. 23/2000. Men fordi flere titusener fra Banten kom til Jakarta 4. oktober da Folkets Representative Råd skulle behandle saken, regnes 4. oktober som dagen provinsen ble opprettet.

## Administrativ inndeling
Provinsen deles inn i fire kabupaten* (kommuner) og to kota** (bykommuner):

* Lebak* 
* Pandeglang* 
* Serang* 
* Tangerang* 
* Cilegon** 
* Tangerang** 

## Byer i Banten
* Balaraja – 130.200 (2005)
* Cilegon – 300.000 (2005)
* Cikupa – 174.200 (2005)
* Ciputat – 207.800 (2005)
* Curug – 191.600 (2005)
* Rangkasbitung – 144.700 (2023)
* Serang – 1&nbsp;669&nbsp;116 (2001)
* Tangerang – 1&nbsp;487&nbsp;000 (2003).

## Referanser


## Eksterne lenker
* 
* Indonesisk side om Banten
Grønnsåpe

**Grønnsåpe** er en naturlig såpe laget av fett og kalilut (kaliumhydroksid (KOH)).

Vannløsningen av kaliumhydroksid kalles kalilut og er en sterkt basisk løsning. Grønnsåpe inneholder 15-30 % såpe, under 5% parfyme (limonen, benzylalkohol, citral, citronellol, coumarin, eugenol, geraniol, linalool og isoeugenol).

## Grønnfargen
Grønnfargen i grønnsåpen stammet opprinnelig fra hampplanten. Hampoljen i grønnsåpe er senere skiftet ut med andre stoffer, for eksempel lin, som gir den nåværende gulfargen istedenfor den hampgrønne. Grønnsåpe var tidlig regnet som spesielt egnet til tregulv, siden stoffene i såpen var med på å bevare treverket godt. Grunnen til skiftet fra hamp til andre stoffer var antagelig at tilgangen på hamp ble ødelagt av cannabisforbudene i USA fra 1937.

## Referanser
Damveien (Oslo)

:::*Se [[Damveien|pekerside]] for flere forekomster av Damveien.*

**Damveien** (1-31, 2-28) i Oslo er en villavei mellom boligområdene Disen og Lofthus i Nordre Aker (tidl. Grefsen) bydel i Oslo. Veien strekker seg fra Disengrenda i sør til den tidligere eplehagen ved Grefsen Sanatorium i nord. Veien har i alt 29 nummer. Tidligere var det en dam på sanatoriets område som veien har navn etter. Eplehagen og dammen måtte i 1997 vike plass for Disen skole.

Nord for Damveien 12 løper Bueveien inn som en sidegate fra vest. Lenger nord er veien privateid.

Deler av Damveien ligger på gamle Disen gårds grunn. Låven er revet, men stabburet står fortsatt. Den gamle hovedbygningen har i dag adresse Kolderups vei.

## Se også
*Liste over Oslos gater

## Litteratur
* Oslo byleksikon: Damveien

## Eksterne lenker
* Oslo kommune – bydelsoversikt
Roverud kirke

**Roverud kirke** er en arbeidskirke fra 1969 i Kongsvinger kommune, Innlandet fylke.

Kirken ligger ved Roverud i Innlandet, og er et ombygd misjonshus. Kirken ble vigslet andre påskedag, 7. april 1969. Klokketårnet er reist uavhengig av resten av kirkehuset og består av fire snorrette, slanke furuer med et klokketak på toppen.

Byggverket er i tre og har 140 plasser.

## Litteratur
* 

## Eksterne lenker
* Kongsvinger kirkelige fellesråd
*
Folkekammeret

**Folkekammeret** (tysk: *Volkskammer*) var parlamentet i DDR. 

## Etablering og funksjon
Det provisoriske folkekammeret ble opprettet 7. oktober 1949 i Øst-Berlin av Det tyske folkeråd. Det første valget til Volkskammer kom senere, forsinket og utført etter et annet valgsystem enn opprinnelig tenkt, den 15. oktober 1950. Valget i 1950 var, som senere valg i DDR, basert på den nasjonale front. Valgene fant ikke sted i hemmelighet, det var mulig å se hva man stemte. 

Folkekammeret var i funksjon fra 1949 til 1990. I det meste av dets eksistens var verken valgene i DDR eller avstemningene i Folkekammeret demokratiske. Grunnloven garanterte kommunistpartiet Sozialistische Einheitspartei Deutschlands (SED) en førerrolle, og selv om andre partier, såkalte «blokkpartier» (eller parodisk: «blokkfløytepartier»), var representert i parlamentet hadde deres representanter ikke mulighet til å føre en annen politikk enn SEDs. I tillegg var masseorganisasjoner knyttet til SED (for eksempel Freie Deutsche Jugend) representert i parlamentet. Alle medlemmer måtte velges over en liste («nasjonal front») kontrollert av SED, og fordelingen av mandater blant partiene var bestemt på forhånd.

På papiret hadde Folkekammeret mye makt, ved at det utnevnte medlemmene av ministerrådet og formannen for det nasjonale forsvarsrådet. I virkeligheten lå imidlertid den faktiske makten hos partiet SED. Det sterkeste uttrykket for opposisjon var da fjorten CDU-medlemmer stemte mot og åtte avstod fra å stemme over å liberalisere abortlovgivningen.

Der var også et overhus, Länderkammer, som ble avskaffet i 1958.

## Rolle i regimets siste leveår
Først etter kommunistregimets sammenbrudd ble det 18. mars 1990 holdt et demokratisk valg til Folkekammeret, der den borgerlige *[[Allianz für Deutschland]]* ledet av Lothar de Maizière fikk et stort flertall, som det brukte til å arbeide for en rask tysk gjenforening med. Sabine Bergmann-Pohl (CDU) var parlamentets siste og eneste demokratisk valgte president, og i denne egenskapen dessuten provisorisk statsoverhode i DDR etter at vervet som statsrådsformann var blitt avskaffet.

Folkekammeret møttes gjennom det meste av sin eksistens to til fire ganger i året. Fra 1976 møttes parlamentet i den nye parlamentsbygningen Palast der Republik. Denne bygningen er nå revet.

## Presidenter

## Referanser
God Bless the USA

«**God Bless the USA**» er en amerikansk patriotisk sang, skrevet av country-musikeren Lee Greenwood. Den nådde syvendeplass på de amerikanske countryspillelistene da den ble utgitt i 1984, og ble spilt på det republikanske årsmøtet samme året, men sangen ble først viden kjent under Gulfkrigen i 1990 og 1991, da den ble mye spilt.

Sangens popularitet gikk til værs etter World Trade Center-angrepet den 11. september 2001, og under invasjonen av Irak i 2003. Sangen ble ofte hørt på radio i USA i forbindelse med disse hendelsene, og varianter av sangen ble spredt over internett, blant annet en versjon med klipp fra kjente taler av amerikanske storheter, deriblant President George W. Bush.

## Eksterne lenker
* Tekst og melodi
Noble County

**Noble County** er navnet på tre fylker i USA:

*Noble County (Indiana)
*Noble County (Oklahoma)
*Noble County (Ohio)
Albanias herrelandslag i fotball

**Albanias herrelandslag i fotball** er det nasjonale fotballaget til Albania, og dette landslaget blir administrert av Albanias fotballforbund. Det albanske fotballforbundet ble stiftet i 1930, og de ble medlem av FIFA i 1932. Landet har aldri deltatt i VM-sluttspill.

## VM-resultater

## Nåværende tropp
Oppdatert 10. juni 2024.
 Albanias tropp til EM i fotball 2024 fra 14. juni til 14. juli 2024.

### Andre spillere
Spillere som nylig har vært med i landslagstroppen.

## Referanser


## Litteratur
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7

## Eksterne lenker
*   Hjemmeside til det albanske fotballforbundet
*  FIFAs profil om Albania
*  Oversikt over albanske spillere som har flest landskamper og landslagsmål (RSSSF)
Delaware (andre betydninger)

**Delaware** har flere betydninger, blant annet som navn på en stat og flere områder i USA:

* Delaware County, Indiana
* Delaware County, Iowa 
* Delaware County, New York
* Delaware County, Ohio
* Delaware County, Oklahoma
* Delaware County, Pennsylvania
* Delaware River, ei elv ved atlanterhavskysten av USA
* Alex Delaware romanfigur skapt av Jonathan Kellerman

* Delawareindianerne
Ottawa County

**Ottawa County** er navnet på fire fylker i USA:

* Ottawa County (Kansas) 
* Ottawa County (Michigan) 
* Ottawa County (Ohio) 
* Ottawa County (Oklahoma)
Maltas herrelandslag i fotball

**Maltas herrelandslag i fotball** er det nasjonale fotballaget til Malta, og dette landslaget blir administrert av Maltas fotballforbund. Det maltesiske fotballforbundet ble stiftet i 1900, og de ble medlem av FIFA i 1959. Landet har aldri deltatt i VM-sluttspill, og nasjonalstadion er Ta' Qali Stadium i Ta' Qali.

## VM-resultater

## EM-resultater

## Kilder
* Olsen, Egil Roger (2002): *DRILLOS VERDEN*.  Kagge Forlag AS, OSLO. ISBN 82-489-0244-7

## Eksterne lenker
*  Hjemmeside til det maltesiske fotballforbundet
*  FIFAs profil om Malta
*  Oversikt over maltesiske spillere som har flest landskamper og landslagsmål (RSSSF)
*  Oversikt over Maltas landslagssjefer (RSSSF)
Katedralen i Sevilla

**Katedralen i Sevilla** (spansk: *La Catedral de Sevilla*, fullstendig navn: *Catedral de Santa María de la Sede*) er en romersk katolsk katedral i Sevilla i spanske Andalucía. Den er den største gotiske katedral og den tredje største kirke i verden. Den er også den største katedral i verden da de to større kirkene, portugisiske Basílica do Santuário Nacional de Nossa Senhora Aparecida og Peterskirken i Roma, ikke er seter for biskoper. Katedralen ble registrert i 1987 av UNESCO som et sted innen verdensarven, sammen med palasset Alcázar av Sevilla og Archivo General de Indias, også i Sevilla.

Etter at katedralen ble fullført tidlig på 1500-tallet, har katedralen i Sevilla fortrengt Hagia Sophia i tidligere Konstantinopel som den største katedral i verden, en tittel den bysantinske kirke hadde i bortimot tusen år. Hagia Sophia i dagens Istanbul ble okkupert av muslimene og gjort om til en moské. Katedralen i Sevilla er gravstedet til Christofer Columbus. Erkebiskopens palass er lokalisert på den nordøstlige stedet av katedralen.

## Bygningen
Besøkende kommer i dag inn i katedralen fra *Plaza de la Virgen de los Reyes*.

Gjennom århundrene har katedralen gjennomgått en rekke store og små endringer og er påvirket av flere arkitektoniske perioder, med hovedtrekk fra mudéjar, gotikk, renessanse og nyklassisisme. Til slutt kom en periode der man gjorde forsøk på å ferdigstille alle de påbegynte byggestadier i den opprinnelige gotikkstil de var tiltenkt.

Fra selve moskeen er særlig tre av de bevarte elementer iøynefallende: *La Giralda*-tårnet, opprinnelig moskeens høye  minaret, er blant Spanias best bevarte mesterverk i mudéjar-stil. Også katedralens forgård, *Las Abluciónes*, og den ene av hoveddørene, *Del Perdón*, er bevart fra moskeen.

Katedralen er en femskipet langkirke. Midtskipet er 36 meter høyt og 60 meter langt, noe som gjør det til Spanias lengste i sitt slag. På sitt største er katedralens grunnplan 116 meter langt og 76 meter bredt. Det høyeste punkt er 42 meter, og det finner man i tverrskipet.

Også hovedalteret er blitt bygget ut gjennom flere hundre år, og har kjennemerker fra alle de før nevnte perioder.

Hovedsakristiet er i plateresk (eller *plateresque*) byggestil, som er særegen for Spania og oppstod tidlig på 1500-tallet. Den utmerker seg ved sine sirlige dekorasjoner, og stilen smeltet etter hvert sammen med barokken. Navnet har den fra sølvsmedene (spansk: *platéros*).

Kapittelhuset i renessansestil er fra siste halvdel av 1500-tallet.

Christofer Columbus' sarkofag er i katedralen.
 
Katedralen er ett av Sevillas tre byggverk på UNESCOs Verdensarvliste.

## Referanser


## Litteratur
* Harvey, John (1957): *The Cathedrals of Spain*, B. T. Batsford
* Montiel, Luis Martínez (1999): *The Cathedral of Seville*, Scala Publishers

## Eksterne lenker
* 
* Katedralen i Sevilla, offisielt nettsted (spansk)
* Sevilla hos UNESCO
* UNESCO liste over monumenter innen kulturarven
* Byguide om Andalucía, inkludert katedralen i Sevilla
*Informasjon om katedralen i Sevilla
QBE Shootout

**Merrill Lynch Shootout** er en golfturnering for lag som finner sted på PGA-touren etter sesongavslutning. Turneringen ble grunnlagt i 1989 og organiseres av den legendariske golfspilleren Greg Norman.

Arena for turneringen er The Ritz-Carlton Golf Resort i Florida. Turneringen går over tre dager, der lag på to spillere konkurrerer i slagspill over 54 hull. Den første runden, på fredag, benytter *[[modified alternate shot]]*; runde to, lørdag, går med better ball; og den siste runden, på søndag, bruker scramble.

## Vinnere

## Eksterne lenker
* 
* Profil på PGATOUR.com
Krokodillejegeren

***Krokodillejegeren*** (orig: *The Crocodile Hunter*) er en australsk-amerikansk dyreserie ledet av Steve Irwin og hans kone Terri som ble sendt på Animal Planet fra 1996 til 2007. Serien var inspirasjon til mange andre dyreserier som blant annet *[[The Crocodile Hunter Diaries]], [[Croc Files]]* og familiefilmen *[[The Crocodile Hunter; Collision Course]]*. 

Serien ble stanset etter Irwins død høsten 2006. Han døde under innspilling etter å ha blitt truffet i hjertet av halen til en skatefisk. 

## Referanser


## Eksterne lenker
*
Beaver County (Oklahoma)

__NOTOC__
**Beaver County** er et fylke i den amerikanske delstaten Oklahoma. Det ligger nordvest i staten i området Oklahoma Panhandle  og det grenser mot Harper County i øst, Ellis County i sørøst og mot Texas County i vest. Det har også grense mot delstatene Kansas i nord og Texas i sør.

Beaver Countys totale areal er  km² hvorav 8&nbsp;km² er vann. I 2010 hadde fylket  innbyggere og administrasjonssenteret ligger i byen Beaver som også er fylkets største by.

Fylket ble grunnlagt 2. mai 1890.

## Befolkningsutvikling

## Samfunn
### By
*Beaver

### Tettsteder
*Forgan
*Gate
*Knowles

### [[Kommunefritt område|Kommunefrie områder]]

## Referanser


## Eksterne lenker
* 
* Leksikon om Oklahomas historie og kultur – Beaver County (en)